open-index/open-wikipedia-markdown huggingface dataset:
Robertas Grikevičius

**Robertas Grikevičius** (1945 m. rugsėjo 1 d. Šiukščiuose, Zarasų apskritis – 2001 m. lapkričio mėn. Vilniuje) – žurnalistas, redaktorius, vertėjas, sovietinis veikėjas.

## Biografija
1964 m. baigė Antalieptės žemės ūkio technikumą. Žurnalistinį darbą pradėjo 1964 m. Molėtų rajono laikraščio „Pirmyn“ redakcijoje. 1966–1968 m. LLKJS CK darbuotojas. 1968–1973 m. „Valstiečių laikraščio“, 1973–1976 m. „Tiesos“ korespondentas, skyriaus vedėjas. 1975 m. baigė Aukštąją partinę mokyklą prie SSKP CK.

1976–1983 m. LKP CK darbuotojas. 1983–1986 m. „Komjaunimo tiesos“ redaktorius. LLKJS CK biuro narys. 1988–1990 m. Lietuvos naujienų agentūros ELTA direktorius. 1990–2001 m. savaitraščio „Bičiulystė“ redaktorius. Išvertė romanų iš rusų kalbos.

Buvo Lietuvos žurnalistų sąjungos narys.

## Šaltiniai
Makoko

**Makoko** – valdovo titulas, naudojamas Bateke karalystėje Vidurinėje Afrikoje. Jų valdymo linija nėra nutrūkusi.

## Žinomų makoko sąrašas

## Šaltiniai
Regnal Chronologies
Bronė Balaišienė

**Bronė Balaišienė** (1921 m. kovo 10 d. Panevėžys – 1983 m. liepos 26 d. Vilnius) – Lietuvos stalo tenisininkė, trenerė.

## Biografija
Treneris Vilius Variakojis. Nuo 1950 m. trenerė, 1961–1965 m. ir 1978 m. TSRS merginų stalo teniso rinktinės trenerė. 1966–1983 m. sporto draugijos „Žalgiris“ Vilniaus vaikų ir jaunių mokyklos trenerė. Išugdė daug žymių žaidėjų.

Duktė Laima Balaišytė-Amelina.

## Pasiekimai
* 1939–1957 m. 7 kartus Lietuvos stalo teniso čempionė
* 1946–1957 m. 5 kartus TSRS stalo teniso čempionė

Laimėjo 27 Lietuvos čempionatų aukso medalius ir 17 TSRS čempionatų medalių.

## Šaltiniai
Vladas Bakūnas (1911)

**Vladas Bakūnas** (1911 m. spalio 14 d. Kybartai – 1996 m. kovo 20 d. Pembrokas, Ontario provincija, Kanada) – Lietuvos lengvaatletis, bėgikas, sporto veikėjas.

## Biografija
1933–1943 m. dirbo Kūno kultūros rūmuose. 1936 m. baigė Vytauto Didžiojo universiteto Ekonomikos fakultetą, 1941–1943 m. Vytauto Didžiojo universitete studijavo fizinį auklėjimą.

1943–1944 m. kalintas nacių. 1944 m. pasitraukė į Vokietiją, nuo 1948 m. gyveno Kanadoje. Vokietijoje 1945 m. parengė Lietuvių tremtinių fizinio auklėjimo ir sporto statutą ir Lietuvių sporto klubo įstatus. Nuo 1949 m. priklausė Toronto „Vyčio“ klubui, buvo sporto rėmėjas.

## Pasiekimai
* Lietuvos bėgimo daugkartinis čempionas 100 m, 200 m, 400 m
* Lietuvos rekordininkas 1000 m – 2 min 56,1 s (1929 m.), 100 m – 11,0 s, 400 m -54,1 s (abu 1938 m.).
* Baltijos valstybių studentų olimpiadų dalyvis
* 1934 m. Europos pirmenybių (Turinas, Italija) dalyvis
* 1935 m. pasaulio studentų olimpiados (Budapeštas) dalyvis
* 1937 m. geriausiųjų lietuvių sportininkų išvykos į JAV dalyvis
* 1938 m. tautinėje olimpiadoje laimėjo 3 aukso, 1 sidabro ir 1 bronzos medalius

## Šaltiniai
Laima Balaišytė

**Laima Balaišytė-Amelina** (g. 1948 m. sausio 2 (3?) d. Vilnius) – Lietuvos stalo tenisininkė, pasaulio čempionė, jauniausia Lietuvos čempionė.

## Biografija
Motina ir trenerė Bronė Balaišienė. Brolis Rimgaudas Balaiša. 1973 m. baigė Centrinį kūno kultūros institutą Maskvoje.

## Pasiekimai
* 1959–1967 m. – 7 kartus vieneto ir 8 kartus dvejeto varžybų Lietuvos čempionė
* 1962 m., 1964 m., 1966 m. vieneto, 1966 m., 1967 m. dvejeto SSRS čempionė
* 1964 m., 1966 m., 1968 m. Europos čempionatų dalyvė
* 1963 m., 1965 m., 1967 m., 1969 m. pasaulio čempionatų dalyvė
* 1967 m. Pasaulio čempionato Stokholme komandinėse varžybose iškovojo antrąją vietą
* 1969 m. pasaulio čempionė 

## Šaltiniai

## Nuorodos
* Nuotrauka visualrian.com
Broliai (serialas)

**Broliai** – lietuviškas serialas.

## Siužetas
Serialas pasakoja apie tris brolius. Vyriausiojo brolio - Kristupo laukia vestuvės su Simona, tačiau ji netikėtai pabėga su kitu - Renaldu. Vis dėlto Kristupas nusprendžia nepasiduoti, jis paprašo viduriniojo brolio, ką tik iš kalėjimo išėjusio Žygymanto ją surasti. Broliui itin nori padėti jauniausias sūnus, studentas Aurimas, bet broliai jį ignoruoja ir kištis į jų reikalus neleidžia.

## Aktoriai ir personažai
* Vytautas Rumšas (jaunesnysis) - *Kristupas Kalvis*
* Jokūbas Bareikis - *Aurimas Kalvis*
* Karolis Sakalauskas - *Žygimantas Kalvis*
* Vytautas Rumšas - *Adomas Kalvis*, *brolių tėvas*
* Eglė Driukaitė-Alesienė - *Simona Naujokaitė*
* Vidas Petkevičius - *Laimonas Naujokas*, *Simonos tėvas*
* Dalia Brenciūtė - *Julija Kalvienė*, *brolių motina*
* Ramūnas Šimukauskas - *Renaldas Karnickis*
* Žemyna Ašmontaitė - *Džilda Miliūtė*
* Saulius Siparis - *Silvestras Stripinis*
* Remigijus Vilkaitis - *Valentas Milius*
* Vaiva Mainelytė - *Marija Aušrinė*
* Eimantas Grigaliauskas - *Odisėjas Karnickis*
* Aušra Štukytė - *Gabija Vilaitė*
* Dalius Mertinas - *Emilis Stripinis*
* Liudvikas Babaliauskas - *Liudvikas*
* Petras Dimša - *Jefimičius*

## Šaltiniai
Pranciškus Balaišis

**Pranciškus Balaišis** (g. 1942 m. gegužės 30 d. Jurkupiuose, Panemunėlio valsčiuje) – Lietuvos inžinierius radiotechnikas, habilituotas technologijos mokslų daktaras.

## Biografija
1965 m. baigė Kauno politechnikos institutą. 1987 m. technikos mokslų daktaras.

1971–1973 m. dirbo Kauno radijo matavimų technikos Mokslo tyrimų institute, nuo 1988 m. Kauno politechnikos instituto (nuo 1990 m. Kauno technologijos universitetas) dėstytojas, nuo 1994 m. profesorius.

## Įvertinimas
* 1995 m. Lietuvos mokslo premija 

## Bibliografija
* Lanksti automatizuota mikroelektroninės aparatūros gamyba, su D. Eiduku, 1990 m.
* Elektroninių įtaisų kokybės dinamika, su D. Eiduku, 1991 m.
* Informacinių matavimo sistemų projektavimo ir mikroelektroninės aparatūros kokybės kontrolės sistemos, su kt., 1991 m.
* Elektroninių įtaisų kokybė, su D. Eiduku, 1998 m.
* Informacinių elektroninių sistemų efektyvumas, su kt., KTU leidykla Technologija, 2004 m., ISBN 9955-09-658-6
* Reliability and Efficiency of Electronic Systems, su kt., KTU leidykla Technologija, 2006 m. ISBN 9955-25-038-0
* Biotronika: monografija. – Kaunas: Technologija, 2010.

## Šaltiniai
Tadas Balanda

**Tadas Balanda** (1887 m. vasario 19 d. Damūnai, Pabiržės valsčius – 1970 m. spalio 9 d. Kaunas) – Lietuvos diplomatas, teatro ir kultūros veikėjas.

## Biografija
1903–1915 m. gyveno Rygoje, ten mokėsi, telkė meninei veiklai „Žvaigždės“, Rygos lietuvių katalikų blaivybės, Rygos lietuvių pašalpos draugijų narius. Parašė straipsnių (pasirašinėjo slapyvardžiais) apie lietuvių teatrinę veiklą laikraščiuose „Viltis“, „Rygos garsas“, „Rygos naujienos“, „Lietuvių balsas“. 1915 m. prasidėjus Pirmajam pasauliniam karui pasitraukė į Petrapilį, čia dirbo lietuvių komitete nukentėjusiems nuo karo šelpti.

1919–1921 m. dirbo Lietuvos pasiuntinybėje Berlyne, nuo 1921 m. Užsienio reikalų ministerijoje Kaune. 1921–1922 m. dalyvavo draugijos „Daina“ veikloje. Nuo 1924 m. padėjo rengti dainų šventes. 1940–1963 m. dirbo Respublikinėje bibliotekoje Kaune.

## Šaltiniai
Vilius Balandis

**Vilius Balandis** (1891 m. gegužės 23 d. Kėdainiai – 1978 m. rugpjūčio 15 d. Skuodas) – Lietuvos kariuomenės karo kapelionas, kapitonas.

## Biografija
Baigė Žemaičių kunigų seminariją, 1914 m. kunigas. Nuo 1914 m. Alantos vikaras. Per Pirmąjį pasaulinį karą 1916–1918 m. kapelionas Havelbergo (Saksonija) ir Brandenburgo internuotųjų lietuvių ir karo belaisvių stovyklose.

1919 m. liepos 1 d. įstojo savanoriu į Lietuvos kariuomenę, paskirtas Panevėžio atskirojo pėstininkų bataliono kapelionu. 1919 m. dalyvavo kovose su Raudonosios armijos daliniais ir bermontininkais, 1920 m. – su lenkais. 1921–1940 m. paeiliui Ketvirtojo, Pirmojo, Septintojo, Aštuntojo pėstininkų pulkų karo kapelionas. TSRS okupavus Lietuvą 1940 m. liepos 12 d. atleistas iš tarnybos. 1941–1943 m. Vyžuonų klebonas. Nuo 1944 m. Salantų altarista, nuo 1946 m. – Grūšlaukės parapijos klebonas, nuo 1962 m. – Skuodo altarista.

## Įvertinimas
* 1921 m. Vyčio kryžiaus 5 laipsnio ordinas
* 1928 m. Gedimino 4 laipsnio ordinas.

## Šaltiniai
Netikroji garstytė

**Netikroji garstytė** (*Leptidea juvernica*) – baltukų (*Pieridae*) šeimos drugys.

Išoriškai nesiskiria nuo paprastosios garstytės- atskirti galima tik iš lytinio aparato sandaros. Netikrosios garstytės patino genitalijose sakusas ilgesnis, į galą smailėja, o paprastosios garstytės sakusas trumpesnis ir į galą platėja. Netikrosios garstytės patelės genitalijose duktusas ilgesnis, analinė pagalvėlė kitokios formos.
Sparno ilgis: 18-22 mm.

Pirmoji karta skraido gegužės – birželio mėnesiais, o antroji – liepos – rugpjūčio mėnesiais. Gyvena pamiškėse, miško aikštelėse, pamiškių pievose.

Mitybiniai augalai: pelėžirnis (*Lathyrus* sp.).

Kiaušinėlius deda po vieną ant augalų. Lėliukės žiemoja.

Paplitimas: Pietų, Vidurio Europa, pietinė Lenkija, Švedija, Ukraina.

## Šaltiniai

## Literatūra

* Lietuvos dieniniai drugiai, Povilas Ivinskis, Jonas Augustauskas, Kaunas, LUTUTĖ, 2004, ISBN 9955-575-41-7, p. 86
Mizgaitis

**Mizgaitis** − lietuviška vyriškos giminės pavardė.

Šios pavardės moteriškosios giminės formos yra: Mizgaitienė (ištekėjusi moteris) ir Mizgaitytė (mergautinė pavardė).

Pavardę turi šie garsesni asmenys:

* Mindaugas Mizgaitis (g. 1979) – Lietuvos imtynininkas Pekino olimpinių žaidynių bronzos medalio laimėtojas. Mizgaitis tapo pirmu Lietuvos imtynių istorijoje olimpiados prizininku;
* Valentinas Mizgaitis (g. 1955) - pasaulio jaunimo graikų - romėnų imtynių čempionas;
Šaka

**Šaka** () – medžio ar krūmo struktūrinė medinga dalis, atsišakojanti nuo kamieno. Ant šakų išsidėstę augalo lapai, žiedai. Priklausomai nuo augalo rūšies, augimo sąlygų šakos gali būti tiek vertikalios, tiek horizontalios. Šakų visuma su lapais vadinama laja.
Reimsas

**Reimsas** – miestas šiaurės Prancūzijoje, 144 km nuo Paryžiaus. Tradicinis šampano gamybos centras. Reimsas žymus savo viduramžiška architektūra: į UNESCO pasaulio paveldą įtraukta Reimso katedra, Šv. Remigijaus bazilika ir abatija, Marso Vartų triumfo arka, Tau rūmai, fortai.

## Istorija

Iki romėnų užkariavimo Reimsas buvo galų valstybės Remio sostinė. III a. mieste įsigalėjo krikščionybė. 406 m. Reimsą užėmė vandalai. 496 m. Reimse pakrikšytas frankų karalius Chlodvigas I. 1429 m. Reimse karūnuotas Prancūzijos karalius Karolis VII. Reimsą kelis kartus užėmė vokiečiai (Prūsų-Prancūzų, Pirmajame, Antrajame pasauliniuose karuose). I pasaulinio karo metu jie sugriovė garsiąją Reimso katedrą, kuri vėliau buvo atstatyta.

## Sportas
* Stade de Reims – futbolas; ÉF Reims-Champagne (futbolo klubas II pasaulinio karo metais)
* Reims Champagne Basket – krepšinis
* Trasa Reims-Gueux – lenktynių trasa

Reimse 1938 m. vyko III pasaulio futbolo čempionatas.
Titan Quest

**Titan Quest** – 2006 m. kompiuterinis vaidmenų žaidimas, skirtas AK. Žaidime naudotas Pathfinding – PathEngine variklis, naudojama 3D grafika, matoma iš trečiojo asmens perspektyvos. Žaidimo projektuotojas – Brian Sullivan.

## Žaidimo pasaulis
Žaidėjas valdo didvyrį (mot. ar vyr. giminės), kuris turi kautis su pasaulį užpuolusiomis pabaisomis. Veiksmas vyksta Graikijoje, Egipte ir Azijoje. Pasirinkus sritis (*masteries*) nustatoma veikėjo vystymo kryptis ir sugebėjimai. Žaidime naudojami pavadinimai ir veikėjų vardai iš atitinkamų mitologijų, tačiau siužetas neatitinka mitų.

Žaidimo metu veikėjui nugalėjus pabaisą ji gali numesti daiktus ar pinigus, kuriuos galima surinkti.
Galima pirkti ir parduoti rastus daiktus.
Titan Quest: Immortal Throne

**Titan Quest: Immortal Throne** – 2007 m. kompiuterinis vaidmenų žaidimo „Titan Quest“ papildymas, skitas AK.

## Papildymas
Žaidimo papildymai:
* Pridėtas naujas aktas (žaidimo dalis, kurių pradiniame „Titan Quest“ buvo 3).
Pridėta nauja vieta užsidėti naujus daiktus pavadintus artefaktais. Artefaktai gali būti įgyti, senovinę (*arcane*) naudojant formulę ir reikalingas dalis pas kerėtojus (*enchanters*).
* Nauja kerėtojo parduotuvė, kurioje galima sukurti artefaktus. Kerėtojai gali išimti įdėtus abžavus (*charm*) ir reliktus (*relic*) ir kitus ginklų papildymus
* Nauja karavano parduotuvė, kurioje galima saugoti daiktus bei keistis su kitais to paties žaidėjo veikėjais.
* Vienkartiniai įgūdžiai arba burtai, kuriuos galima nusipirkti pas pirklius.
* 30 naujų kvestų (užduočių).
* 20 naujų monstrų ir bosų.
* Didžiausias veikėjo pasiekiamas lygis padidintas iki 75.
* Pridėta nauja žaidėjo vystymo sritis Sapnų sritis (*Dream mastery*). Prisidėjo naujos klasės, naudojant šią sritį kartu su pradinę (galima pasirinkti 2 sritis).
Richard Jordan Gatling

**Ričardas Džordanas Gatlingas** (; 1818 m. rugsėjo 12 d. – 1903 m. vasario 6 d.) – JAV išradėjas, labiausiai žinomas kaip *[[gatlingas|gatlingo]]*, pirmojo efektyvaus sparčiašaudžio ginklo, kūrėjas.

Ričardas Gatlingas gimė 1818 m. rugsėjo 12 d. Hertfordo grafystėje (Šiaurės Karolina, JAV), fermerio ir išradėjo Džordano Gatlingo (*Jordan Gatling*) šeimoje.
Būdamas 21 m. išrado garlaivio sraigtą ir tik tada aptiko, kad jį kiek anksčiau išrado ir užpatentavo Džonas Eriksonas (*John Ericsson*).
Buvo žvejas, teismo raštininkas, mokytojas, krautuvininkas. Būdamas krautuvininku išrado „kviečių grąžtą“ – sodinimo įtaisą, tuos įtaisus jis gamino ir pardavinėjo. 1845 m. jis iš sodinimo įtaisų pardavinėjimo ėmė pastoviai pakankamai uždirbti, tad užsiėmė masiniu jų platinimu.

1850 m. R. Gatlingas baigė Ohajo medicinos koledžą, bet jį labiau traukė išradyba, negu mediko karjera. Jis pastebėjo, kad JAV Pilietinio karo metais daugiau kareivių mirė nuo ligų, negu šautinių žaizdų, ir išrado gatlingą – kulkosvaidžio pirmtaką. 1877 m. jis rašė: „Man šovė mintis – jei aš išrasiu mašininį šautuvą, kuris šaudys taip greitai, kad vienas žmogus kautynėse galės padaryti tiek, kiek šimtas, tuomet nebereikės didelių armijų, todėl mažiau žmonių dalyvaus kautynėse ir žymiai mažiau žmonių kentės nuo ligų.“
1862 m. Indianopolyje (Indiana) jis įkūrė *Gatling Gun Company*. Ši kompanija susiliejo su *Colt* kompanija 1897 m. JAV armija ranka sukamą gatlingą paskelbė pasenusiu 1911 m.

Vėliau R. Gatlingas užpatentavo išradimus, kuriais tobulino tualetus, dviračius, žaliavinės vilnos apdorojimą garais, pneumatines sistemas ir kt. Būdamas pasaulinio garso išradėjas 1891 m. jis buvo išrinktas Amerikos išradėjų ir gamintojų asociacijos (*American Association of Inventors and Manufacturers*) pirmuoju prezidentu, kuriuo buvo 6 metus. Mirė būdamas pakankamai turtingas, nors iki tol jis blogai investavęs keliskart prarado dideles sumas.

Paskutiniais gyvenimo metais R. Gatlingas persikėlė į Sent Luisą (Misūris), kur įkūrė kompaniją, kuri turėjo gaminti jo „garinius plūgus“ (traktorius).
Mirė 1903 m. vasario 26 d. Niujorke, lankydamas dukterį. Palaidotas *Crown Hill* nacionalinėse kapinėse Indianopolyje (Indiana).

## Nuorodos
Trakų kunigaikštystė

**Trakų kunigaikštystė** – LDK sritis. Minima nuo XIV a. 4-ojo dešimtmečio, centras – Trakai.

## Geografija
Kunigaikštystę sudarė Trakų žemė (Trakai su aplinkiniais valsčiais, vėliau iš jų sudaryta Trakų apskritis), Gardinas su apylinkėmis, buvusios jotvingių žemės iki Raigardo ir Bebro upės, Palenkė iki Brastos. Kunigaikštystės įtakoje buvo Žemaitija.

## Istorija

Kunigaikštystė susikūrė Kęstučiui valdant Trakus (1345–1382 m.). 1382–1392 m. ją valdė Skirgaila. Vytautui 1392 m. tapus LDK, kartu su Vilniaus kunigaikštyste buvo sujungta į didžiojo kunigaikščio domeną. Trakų kunigaikščio reikšmė buvo didesnė nei kitų LDK kunigaikštysčių (išskyrus Vilniaus kunigaikštį). 1413 m. Lenkijos pavyzdžiu LDK suskirstyta į vaivadijas ir Trakų kunigaikštystės teritorijoje įkurta Trakų vaivadija, nuo jos atskiriant Žemaičių seniūniją.

## Trakų kunigaikščiai

## Šaltiniai
* 
*
Vilniaus kunigaikštystė

**Vilniaus kunigaikštystė** – LDK dalinė kunigaikštystė, dar žinoma kaip Lietuvos kunigaikštystė. Vilniaus kunigaikštystės pavadinimu istorikams žinoma nuo XIV a. 2-ojo ketvirčio. Sostinė – Vilnius. Iš esmės tai buvo tiesioginė Lietuvos kunigaikštystės tąsa, istorikų taip vadinama dėl to, kad 1345 m. nuo pastarosios buvo atskirta Trakų kunigaikštystė.

XIV a. kunigaikštystės teritorija apėmė istorinę Aukštaitiją (be Trakų kunigaikštystės branduolio) ir didesnę dab. Baltarusijos dalį (su Naugarduko, Minsko, Mstislavlio, Breslaujos žemėmis). 

Vilniaus kunigaikštystę paveldėjęs ar jėga užvaldęs kunigaikštis kartu tapdavo ir Lietuvos didžiuoju kunigaikščiu.

1390 m. atskirta Polocko vaivadija. 1413 m. iš Vilniaus kunigaikštystės sudaryta Vilniaus vaivadija.

## Šaltiniai
*
Daloa

**Daloa** () – miestas Dramblio Kaulo Kranto centrinėje dalyje, į vakarus nuo Jamusukro. Aukštutinės Sasandros departamento sostinė. 227,8 tūkst. gyventojų (2007 m.). Yra oro uostas. Kakavos, kavos, ryžių, bananų, medvilnės auginimo ir prekybos centras. Medienos apdirbimas. Veikia 1967 m. įkurtas žemės ūkio technikos institutas, katalikų ir protestantų bažnyčios.

## Istorija

Daloa pradėjo kurtis 1903 m. šalia įsteigus prancūzų karinę bazę.

## Šaltiniai
Mindaugas Balavakas

**Mindaugas Balavakas** (1970 m. rugpjūčio 23 d. Vilnius – 1991 m. liepos 31 d. Medininkai) – Lietuvos nepriklausomybės gynėjas, viena Medininkų žudynių aukų.

## Biografija
1988 m. baigė Vilniaus 21-ąją vidurinę profesinę technikos mokyklą. 1988 m. liepos – lapkričio mėn. dirbo spaudėju spaustuvėje „Viltis“. 1991 m. vasario – balandžio mėn. Lietuvos Respublikos vidaus reikalų ministerijos Ypatingosios paskirties milicijos padalinio pareigūnas, nuo 1991 m. balandžio – greitojo reagavimo rinktinės „Aras“ policininkas stažuotojas.

1991 m. liepos 31 d. vykdė tarnybines pareigas, budėjo Medininkų pasienio poste. Nužudytas kartu su kitais budėjusiaisiais, manoma, Rygos sovietinės ypatingosios paskirties milicijos rinktinės (rus. OMON), pavaldžios TSRS vidaus reikalų ministerijai (spėjama, jos nurodymu), kariškių. Palaidotas Vilniuje, Antakalnio kapinėse.

## Įvertinimas
* Vyčio kryžiaus 1 laipsnio ordinas (1991, po mirties).

## Šaltiniai
Žuvęs mūšyje

**Žuvęs mūšyje** (; *KIA*) – žuvęs nuo priešo ginklų poveikio, draugiškos ugnies ir kitų veiksnių kautynėse. Tai kategorija karinių nuostolių klasifikacijoje. Apibūdinimas *žuvęs mūšyje* naudojamas tiek priešakinės linijos kariams, tiek visiems kitiems kombatantams.

*Žuvusiais mūšyje* nėra laikomi:
* žuvę katastrofose, nesusijusiose su kautynėmis, apšaudymu.
* mirę nuo žaizdų po to, kai pasiekė medicininės pagalbos punktą. Tokie nuostoliai priskiriami *miręs nuo kovinių žaizdų* kategorijai. Ši kategorija angliškai vadinama *DOW*, *died of wounds* 'miręs nuo žaizdų', o NATO terminologijoje – *died of wounds received in action* 'miręs nuo kovinių žaizdų'.

## Nuorodos
* NATO terminų žodynas
Vilniaus-Trakų apskritis

**Vilniaus-Trakų apskritis** () – buvęs Lenkijos administracinis vienetas, egzistavęs 1925–1939 m., priklausęs Vilniaus vaivadijai.

Buvo dabartinės Lietuvos rytuose. Didžioji dalis teritorijos dabar įeina į atkurtą Vilniaus apskritį. Centras – Vilnius, kiti didesni miestai – Trakai, Naujoji Vilnia.

## Istorija

Apskritis pradėta formuoti 1923 m., oficialiai sudaryta 1925 m. gruodžio 22 d. iš Vilniaus apskrities ir okupuotų Trakų apskrities žemių. Priklausė lenkų okupuotam Vilniaus kraštui, įėjo į Vilniaus vaivadiją. Buvo 14 valsčių. Panaikinta 1939 m. spalį, kai TSRS perdavė Vilniaus kraštą Lietuvai.

## Valsčiai

## Literatūra
*
Balbieriškio miškas

**Balbieriškio miškas** – miškas Prienų rajono savivaldybės ir Marijampolės savivaldybės teritorijoje, 4 km į vakarus nuo Balbieriškio.

## Geografija
Plotas 3580 ha, mišku apaugę 3180 ha. Valstybės reikšmės miško 2855 ha; priklauso Prienų miškų urėdijos Naujosios Ūtos ir Deksnės girininkijoms. Šiaurės rytų dalyje teka Ringis, šiaurės vakaruose – Rudė, pietuose – Kamaria, masyvo pietvakariniame pakraštyje – Vidupis. Upeliai ir jų intakai reguliuoti, miškai nusausinti. Paviršius lygus su lėkštomis įdubomis.

## Medynai
Augavietės labai derlingos laikinai užmirkusios, labai derlingos užmirkusios, pelkinės nusausintos. 9 % miško yra ekosistemų apsaugos, 91 % ūkinės paskirties. Kultūrinės kilmės medynų 6 %. Eglynų yra 42 %, beržynų 22 %, juodalksnynų 18 %, ąžuolynų 7 %, drebulynų 5 %, pušynų ir liepynų po 2 %, uosynų ir skroblynų po 1 %. Jaunuolynai sudaro 21 %, pusamžiai medynai 42 %, pribręstantys 19 %, brandūs 18 %. Medynų vidutinis amžius 52 m., bonitetas I, 6, skalsumas 0,77, tūris 221 m/ha, kasmet priauga 7,6 m /ha. 265 ha priskirti Ąžuolų botaniniam draustiniui. Yra į Lietuvos raudonąją knygą įrašytų augalų ir gyvūnų. 2004 m. 3060 ha miško plote įsteigtas Balbieriškio miško biosferos poligonas, skirtas vidutinio margojo genio (*Dendrocopos medius*) apsaugai.

## Istorija
1863 m. miške stovyklą buvo įrengę sukilėliai. Sovietinės okupacijos metais, nuo 1944 m. rudens, Balbieriškio miške veikė pavieniai Lietuvos partizanų būriai, kurie 1945 m. pr. buvo sutelkti į Vaidoto grupe. Grupė priklausė Dainavos apygardos Dzūkų rinktinei. 1951 m. rudenį grupė išformuota.

## Šaltiniai
KIA (reikšmės)

Žodis **KIA** reiškia:

* KIA – karinių nuostolių klasifikacijos kategorija;
* KIA – daugelio aerouostų, kurių pavadinimai prasideda raide K (*Kabul International Airport*, *Katowice International Airport* ir kt.), pavadinimų santrumpa;
* „Kia“ – Pietų Korėjos automobilių gamybos bendrovė „Kia Motors“.
Sužeistas mūšyje

**Sužeistas mūšyje** (; *WIA*) – karys, sužeistas ar kitaip sužalotas kautynėse. Tai kategorija karinių nuostolių klasifikacijoje. Šiai kategorijai priskiriami kombatantai:
* gavę žaizdas (durtines, šautines, muštines ir pan.), patyrę lūžius
* patyrę nudegimus, kontuzijas
* pažeidimus nuo biologinio ar cheminio ginklo,
* jonizuojančiosios spinduliuotės
* kitokio ginklų poveikio.
Paprastai sužeistieji laikinai ar visam laikui nebegali dalyvauti kovos veiksmuose.

JAV ginkluotųjų pajėgų nariai, sužeisti mūšyje, paprastai gauna Purpurinės širdies medalį.
Katastrofinis sunaikinimas

**Katastrofinis sunaikinimas** (, *K-Kill* ar *complete kill*) – antžeminei kovos mašinai ar orlaiviui ginklo padaryta žala, dėl kurios mašina nebegali būti naudojama ir suremontuota. Dažniausiai katastrofinis sunaikinimas įvyksta dėl to, kad užsidega degalai ar variklis arba detonuoja šaudmenys ir mašina suardoma. Katastrofinio sunaikinimo atveju įgula gali išlikti, pvz., lėktuvo pilotas gali katapultuotis.


Image:Japanese aircraft destroyed near Lae.jpg|Iš oro sunaikinti japonų lėktuvai (1943 m.)
Image:Destroyed german self-propelled gun carriage.jpg|Sunaikinta vokiečių savaeigė (1944 m.)


## Taip pat skaitykite
* Judrumo sunaikinimas
* Ugnies galios sunaikinimas
Mobilumo sunaikinimas

**Mobilumo sunaikinimas** (, *M-kill*) – antžeminės mašinos pažeidimas, dėl kurio ji negali judėti, tačiau įgula dar gali naudoti mašinos ginklus. Šis terminas paprastai naudojamas kalbant apie tankus ir kitas kovos mašinas, kai pažeidžiami jų varikliai, pavaros, vikšrai ar ratai, dėl ko mašina nebegali važiuoti.
Paprastai tokia mašina šaudyti dar gali, tačiau dėl nejudrumo paprastai tampa nejudančiu taikiniu, dėl ko šansai būti visiškai sunaikintai labai padidėja, todėl įgulos tokias mašinas dažniausiai palieka. Pasibaigus mūšiui (o kartais – ir mūšio metu) tokios mašinos paprastai gali būti evakuotos ir suremontuotos.
Šis sunaikinimas žymiai nuostolingesnis mūšį pralaiminčiai pusei, kadangi ji negali evakuoti ir suremontuoti savo sugadintos technikos. Tuo tarpu laiminti pusė kai kuriais atvejais gali net išlošti – jai lieka priešininko apgadinta technika, ir jų technikos kiekis po mūšio gali net padidėti (jei abu priešininkai naudoja vienodą karinę techniką ar techninė politika leidžia naudoti trofėjinę techniką).

Karo metais daug tankų būdavo taip sunaikinti, nors tas sunaikinimas sąlyginis – pasibaigus degalams ar dėl atsarginių dalių stygiaus jie likdavo priešininkams. Tokius nuostolius Vokietijos-TSRS karo pirmoje pusėje dažniau patirdavo Raudonoji Armija, o vėliau – Vermachtas.

## Taip pat skaitykite
* Katastrofinis sunaikinimas
* Ugnies galios sunaikinimas
Keturių spalvų teorema

**Keturių spalvų teorema** (arba **Keturių spalvų žemėlapio teorema**) – matematinė teorema, teigianti, kad norint bet kokį į bet kiek regionų suskirstytą planą (žemėlapį) nuspalvinti taip, kad du šalia esantys regionai niekada nebūtų vienodos spalvos, užtenka keturių skirtingų spalvų. „Šalia esantys“ šiuo atveju reiškia besiliečiantys kraštais, t. y. ne tik viename taške. Be to, kiekvienas regionas turi būti vientisas.

Keturių spalvų teorema buvo pirmoji teorema, įrodyta pasitelkiant kompiuterį. Jos įrodymą pripažįsta ne visi matematikai, kadangi jį nėra lengva pakartoti žmogui rankiniu būdu. Kitaip tariant, kad įrodymas būtų laikomas patikimu, taip pat reikia patikimomis laikyti ir pagalbines įrodinėjimo priemones: kompiuterį, programinę įrangą ir panašiai.

## Šaltiniai
Matematinis įrodymas

**Matematinis įrodymas** – pademonstravimas, kad kažkoks matematikos teiginys yra *būtinai* teisingas laikantis priimtų tos srities aksiomų. Matematinis įrodymas visada remiasi loginėmis išvadomis, o ne tik empiriniais stebėjimais, kitaip tariant, įrodymas turi pademonstruoti, kad teiginys yra teisingas visada ir absoliučiai be jokių išlygų.

Tokie teiginiai matematikoje paprastai vadinami teoremomis ir, kartą įrodyti, gali būti naudojami kaip prielaidos kituose matematiniuose įrodymuose.

## Taip pat skaitykite
* Matematinė indukcija - vienas iš matematinių įrodymo metodų

## Šaltiniai
Ugnies galios sunaikinimas

**Ugnies galios sunaikinimas** (,*F-kill*) – antžeminei kovos mašinai ar orlaiviui ginklo padaryta žala, kuri sunaikina mašinos ginklus ar žymiai sumažinų ju gebėjimą efektyviai kautis.

Tokiu atveju sunaikinami tankų ar kitų kovos mašinų pabūklai, raketų leistuvai ar kiti pagrindiniai ginklai, dėl ko jie negali atakuoti, o dažnai – ir gintis. Paprastai taip pažeistos mašinos savo eiga gali pasitraukti iš mūšio lauko ir po to būti suremontuoti.

## Taip pat skaitykite
* Katastrofinis sunaikinimas
* Judrumo sunaikinimas
Aleksandras Balčiauskas

**Aleksandras Balčiauskas** (1907 m. spalio 5 d. Pumpėnai – 1952 m. sausio 24 d. Biržai) – evangelikų reformatų kunigas.

## Biografija
Kilęs iš bajorų šeimos, jo senelis Konstantinas Balčiauskas, Švobiškio evangelikų reformatų parapijos narys, 1834 m. nusipirko žemės Šakiškiuose. Jo sūnūs Karolis, Aleksandras ir Romualdas mokėsi Slucko evangelikų reformatų gimnazijoje. Tėvas Romualdas Balčiauskas tarnavo Panevėžio apskrities komendantūros sekretoriumi. 1889 m. jis vedė Jadvygą Klementavičiūtę. Juos sutuokė kunigas Adolfas Neimanas Švobiškio evangelikų reformatų bažnyčioje. Netrukus jaunavedžiai išvyko į Rusiją, į Vladimiro guberniją, kur Romualdas Balčiauskas buvo generolo Muchanovo dviejų dvarų valdytoju Kosčejeve. 1905 m. šeima grįžo į Lietuvą ir statėsi namus tėvo išskirtoje dvaro žemėje Šakiškiuose. 1907 m. spalio 5 d. jiems gimė sūnus Aleksandras Balčiauskas.

Aleksandras pradžios mokyklą lankė Pumpėnuose. 1917 m. mirė jo tėvas, gyvenimo sąlygos pablogėjo, tačiau 1927 m. jis baigė Panevėžio gimnaziją. 1931 m. baigė Vytauto Didžiojo universiteto Evangelikų teologijos fakultetą. Studijų metais dalyvavo universiteto studentų evangelikų draugijos veikloje, dėstė tikybą mokiniams evangelikams Kauno „Aušros“ berniukų ir mergaičių gimnazijose. 1931 m. birželio 25 d. Sinodo metu Biržų evangelikų reformatų bažnyčioje ordinuotas diakonu, klebono padėjėju ir paskirtas pradžios mokyklų tikybos mokytoju.

1931 m. gruodžio 20 d. Biržuose įkūrė „Radvilos“ jaunimo draugiją, iki 1940 m. jos pirmininkas. Jam talkininkavo Paulius Slavėnas, mokytojai Alfredas Šlikas, Petras Bružas, Petras Dubra ir kiti. 1932 m. birželio 28 d. Generalinis superintendentas prof. kun. Povilas Jakubėnas jį ordinavo kunigu Biržų evangelikų reformatų parapijai ir paskyrė tikybos mokytoju Biržų gimnazijoje. Dirbo Biržuose, Švobiškyje. Gilindamas žinias 1937 m. lankėsi Šveicarijoje, Vokietijoje ir Italijoje. Gerai mokėjo vokiečių, lenkų, rusų kalbas, skaitė hebrajų, lotynų ir graikų kalbomis.

1940 m. kovo 16 d. paskirtas Lietuvos kariuomenės evangelikų reformatų kapelionu. Kaune pamaldas laikė evangelikams reformatams ir evangelikams liuteronams kartu liuteronų bažnyčioje, nes reformatų bažnyčios statyba liko neužbaigta. 1942 m. rugsėjo 20 d. Kaune vedė savo parapijietę choristę mokytoją Aleksandrą /Alisą/ Brokertaitę. Juos sutuokė kun. Povilas Jašinskas iš Biržų. Tais pačiais metais A. Balčiauskas grįžo į Biržų evangelikų reformatų parapiją. Dirbo antruoju kunigu ir dėstė tikybą gimnazijoje. Jo rūpesčiu pastatyta konfirmantų mokykla, parapijos salė ir senelių prieglaudos priestatas. Bendradarbiavo evangelikų reformatų spaudoje, prisidėjo prie Adomo Šerno „Giesmyno“ (1942 m.) išleidimo. Parašė pamokslų (išliko rankraščių). Apgriauta bažnyčia, nukentėję parapijiečiai, sunkūs pokario metai palaužė A. Balčiausko sveikatą ir jis mirė nuo širdies infarkto.

Žmona Alisa Aleksandra Brokertaitė, sūnus Donatas, duktė Virginija.

## Bibliografija
* Mūsų jaunimo vadovas, su Alfredu Šliku, 1939 m.
* Husas ir Viklifas, 1939 m.
* Tavo žodis yra tiesa, Vilnius, Apyaušris, 2007 m.

## Šaltiniai
Juozas Balčikonis (1924)

**Juozas Balčikonis** (1924 m. sausio 12 d. Giedraitinėje, Ramygalos valsčius, Panevėžio apskr. – 2010 m. gruodžio 21 d. Vilniuje) – Lietuvos dailininkas tekstilininkas, pedagogas.

## Biografija
Žmona Regina Songailaitė-Balčikonienė, sūnus Kęstutis Balčikonis. 1950 m. baigė Kauno taikomosios ir dekoratyvinės dailės institutą, mokėsi pas Liudą Truikį, Vytautą Kairiūkštį.

Nuo 1949 m. dėstė Kauno taikomosios ir dekoratyvinės dailės institute. 1951–1989 m. Lietuvos dailės instituto Tekstilės katedros vedėjas, nuo 1972 m. profesorius. Palaidotas Antakalnio kapinėse.

## Kūryba
Nuo 1948 m. dalyvavo parodose, surengė individualių parodų Lietuvoje, Jugoslavijoje, Belgijoje, Rusijoje, Indijoje.

Sukūrė gobelenų, rištinių kilimų, mišrios technikos kompozicijų, dekoratyvinių audinių projektų. Pirmasis Lietuvoje pradėjo kurti batikos technika. Ankstyvieji kilimai („Rugiapjūtė“ 1948 m., „Derliaus nuėmimas“ 1950 m., „Kolūkio džiaugsmai“ 1960 m.) statiškos, ornamentiškos kompozicijos, liaudiški. Vėlesnieji („Žiema“ 1962 m., „Žiedai tėvynei“ 1965 m., „Liaudies šventė“ 1967 m., „Sutartinė“ 1968 m.) apibendrinto piešinio, monumentalūs, pabrėžtinai ritmiški, 8-9 dešimtmetyje – muzikalesni („Gintaro krašto daina“, „Mėnesienos sonata“, abu 1972 m., ciklas „Metų laikai“ 1975–1980 m.). Naujausi kūriniai krikščioniškosios, senųjų kultūrų tematikos.

Sukūrė tautinių drabužių eskizų 1955–1980 m. dainų švenčių dalyviams, su R. Songailaite-Balčikoniene 1968 m., 1977 m., 1980 m. – ansambliui „Lietuva“. Jo kūrinių yra Lietuvos, Rusijos (Maskva, Sankt Peterburgas) muziejuose.

## Bibliografija
* Audinių raštai, 1961 m.
* Lietuvių liaudies menas, albumų serija, su kitais:
* Audiniai, kn. 1-2, 1957–1962 m.
* Juostos, 1969 m.
* Drabužiai, 1974 m.

## Įvertinimas
* 1967 m. LTSR valstybinė premija
* 1972 m. LTSR nusipelnęs meno veikėjas
* 1984 m. LTSR liaudies dailininkas 
* 2001 m. Gedimino 4 laipsnio ordinas

## Šaltiniai
Kopijavimo aparatas

**Kopijavimo aparatas** arba **kopijuoklis** - įrenginys, kuris yra naudojamas atvaizdui kopijuoti ir dauginti. Kopijavimo aparato viduje esantis lęšis fokusuoja originalo (dokumento, knygos ir kt.) atvaizdą ant įelektrinto metalinio cilindro. Tose vietuose, kur atvaizdas yra tamsus, lieka statinės elektros elektros krūvis, kuris pritraukia įelektrintus iš esančių kasečių ryškalo miltelius. Taip gautas atvaizdas užsifiksuoja ant popieriaus nuo besisukančio cilindro.

Šiuolaikinis kopijavimo aparatas naudoja dar ir papildomus įrenginius: grupavimo, rūšiavimo, lankstymo, susegimo, lankstinukų gamybos ir popieriaus padavimo stalčiai. Kopijavimui dažniausiai naudojama nuo A6 iki A3 popieriaus formatai.

Fotokopijavimą 1938 m. išrado fizikas Chesteris F. Carlsonas.

## Šaltiniai
Grotelinis ekranas

**Grotelinis ekranas** () - plieninės grotelės, kurios dideliu atstumu (iki 50 cm ir daugiau) nuo šarvų tvirtinamos prie tankų ir kitų šarvuotųjų kovos mašinų bortų ir galo, kad apsaugotų nuo reaktyvinių prieštankinių granatsvaidžių kumuliacinių granatų ir iš dalies - nuo prieštankinių raketų.

Pirmą kartą tokius ekranus naudojo kai kurie Raudonosios Armijos tankų daliniai Antrojo pasaulinio karo pabaigoje, kad apsisaugotų nuo vokiečių faustpatronų.
Tokius ekranus Tarybinė Armija naudojo Afganistane ir Čečėnijoje. Visais šiais atvejais grotelinius ekranus įrengdavo dalinių dirbtuvėse.
Kai kurios šarvuotosios technikos modernizacija užsiimančios kompanijos siūlo gamyklinės gamybos grotelinių ekranų komplektus, sukonstruotus tam tikriems šarvuočių ir senųjų modelių tankų modeliams.

## Veikimo principas
Groteliniai ekranai apsaugo nuo RPG granatų - pvz., su 0,5-0,65 tikimybe suardo granatų PG-7 ar PG-9 kovinę dalį, todėl jos sprogdamos nesudaro kumuliacinės čiurkšlės, ir nepramuša pagrindinio šarvo ar bent šarvamušis veikimas žymiai susilpnėja.

Kumuliacinei granatai pataikant tarp grotelių strypų suardoma granatos galvutė ar bent deformuojama kumuliacinė įduba, dėl ko kumuliacinė čiurkšlė nesusidaro visai ar susidaro netaisyklinga.
Kai granata sprogdikliu pataiko tiesiai į strypą, jos sprogdiklis normaliai suveikia ir šaudmuo sudaro kumuliacinę čiurkšlę, tačiau dėl didesnio nuotolio čiurkšlės šarvamušis veikimas susilpnėja. Tačiau tokio pataikymo tikimybė maža.

Groteliniai ekranai efektyvūs kautynėse miesto sąlygomis, kai šarvuotąją techniką iš arti apšaudo prieštankiniais granatsvaidžiais. Grotelinių ekranų komplektą (sveriantį 550-570 kg) tanko T-72 ar T-64 įgula pati uždeda per 3 val.


File:S-tank.jpg|Švedų tankas S su groteliniu ekranu priekyje
File:D9R rpg-armor06a.jpg|Izraelio kariuomenės šarvuotasis buldozeris *Caterpillar D9R*



## Nuorodos
* Броневая защита вооружения и военной техники 
* Решетчатые и комбинированные экраны (РЭ)  (su nuotraukomis ir schemomis)
* Т-72Б «Рогатка»
Stilichonas

**Stilichonas** ( m. 408 m. rugpjūčio 23 d. Ravenoje) – vandalų kilmės samdinys, iškilęs iki Vakarų Romos imperijos kariuomenės vadų. Krikščionis arijonas. Įtakos įgijo savo drąsa ir vedęs imperatoriaus Teodosijaus I dukterėčią Sereną.

395 m. mirus Teodosijui I globojo Vakarų Romos imperatorių 11-os metų Honorijų. Kovojo dėl įtakos su Rytų Romos imperatoriaus Arkadijaus favoritu Rufinu. 398 m. apvesdino Honorijų su savo dukterimi Marija, o jai mirus 408 m., su kita dukterimi Termancija. Imperijos gynybai nuo barbarų puolimų, uzurpatorių bei kovai už valdžią sudarė sąjungą su vestgotų karaliumi Alariku. Dėl šios taikos sutarties, naujo imperatoriaus Honorijaus favorito kataliko Olimpijaus intrigų išdavoje nužudytas Ravenoje 408 m. rugpjūčio 23 d. kartu su sūnumi Eucherijumi.

Žinios išliko Romos imperijos žlugimo epochos poeto Klaudijaus Klaudiano (400 m.) dėka.

## Nuorodos

* Maškinas N. A. Senovės Romos istorija. Vilnius 1955
* Georg Veber. Vseobščaja istorija. Moskva 1886.
Šventoji (Nemunas)

**Šventoji** – upė Lietuvoje, Jurbarko rajone; Nemuno dešinysis intakas. Išteka iš Karšuvos girios, teka pietryčių, pietų kryptimi, įteka į Nemuną aukščiau Smalininkų. Ties Pašvenčiu upę kerta . 

Šiuos upeliu pagal Melno taikos sutartį daugiau nei 500 metų buvo išvesta Lietuvos ir Vokietijos/Prūsijos valstybės siena, taip pat tai buvo rytinė Skalvos, Mažosios Lietuvos riba.

Intakai: Juodšakis, Žirnelis (kairieji), Meškupis (dešinysis).

## Istorija
Šventoji (*Swinton, Schwente*) minima XIV a. kryžiuočių karo kelių aprašymuose.

Upės pavadinimas kilo nuo žodžio *šventas*.

## Šaltiniai
Serena

**Serena** (*Flavia Serena*; m. 408 m. Roma) – Romos imperatoriaus Teodosijaus I dukterėčia (įdukra), karo vado Stilichono žmona. Krikščionė. Prakeikta paskutinės romėnų vestalės už tai, kad uždraudus pagonybę išdrįso užsidėti papuošalus, paimtus iš Dievų Motinos šventyklos. 408 m. Romos apgulos metu apkaltinta ryšiais su priešu ir nužudyta.

Turėjo dvi dukteris Mariją ir Termanciją, ištekėjusias už imperatoriaus Honorijaus ir sūnų Eucherijų.
Kęstutis Balčikonis (1952)

**Kęstutis Balčikonis** (g. 1952 m. rugpjūčio 24 d. Vilniuje) – Lietuvos dailininkas, menininkas.

## Biografija
Tėvai dailininkai Juozas Balčikonis ir Regina Songailaitė-Balčikonienė. 1970 m. baigė M. K. Čiurlionio meno mokyklą, 1975 m. Lietuvos dailės institutą.

1975–1978 m. dirbo dailininku Lentvario kilimų fabrike, 1978–1980 m. Vilniaus Dailės kombinate. 1990–1997 m. dėstė Vilniaus dailės akademijos dėstytojas.

## Kūryba
Nuo 1975 m. dalyvauja parodose Lietuvoje ir užsienyje, surengė individualių parodų Lietuvoje, Vokietijoje, Lenkijoje, JAV, Rusijoje. Daugiausia kuria mitų tematika (6 batikų ciklas „Raganos ir Medžiotojo“ mito tema, „Žmonės žvėryje“ 1979 m., „Pabėgimas iš Babelio bokšto“ 1990 m.) ir gamtos motyvų (triptikas „Ankstyvas vandens ir saulės srautas“ 1982 m.). Sukūrė batikų interjerams („Vytis saulės spinduliuose“ 1992 m., Lietuvos Respublikos Seimo posėdžių salė), tapytų vėliavų, tapybos miniatiūrų. Kūryba pagrįsta žaismu ir improvizacija, tapybiškais efektais. Jo kūrinių yra Lietuvos dailės muziejuje, Nacionaliniame M. K. Čiurlionio dailės muziejuje, P. Tretjakovo galerijoje (Maskva).

## Šaltiniai
BTR-T

**BTR-T** (; **''б**роне**т**ранспортер **т**яжелый* 'šarvuotasis transporteris, sunkusis') – Rusijos sunkioji šarvuota [[kovos mašina]], skirta naudoti motošaulių daliniuose. Transporterį *Mašinų gamybos konstruktorių biure* (*КБ транспортного машиностроения*) sukonstravo D. Agejevo vadovaujama grupė. Pagal ginkluotę, galingesnę negu būdinga šarvuotiesiems transporteriams, ir numatytą naudojimą šis šarvuotis labiau priklauso [[pėstininkų kovos mašina|pėstininkų kovos mašinų]] klasei, negu [[šarvuotasis transporteris|šarvuotiesiems transporteriams]], ką sako rusiškas pavadinimas.

[[Šarvuotis]] sukurtas perdarant tanką [[T-55]], tačiau analogiški transporteriai gali būti sukurti perdirbant bet kurį Rusijos kariuomenės pagrindinį tanką.
<br />BTR-T turi pirmtaką – [[Izraelis|Izraelio]] sunkųjį šarvuotąjį transporterį *Achzarit*, kuris sukurtas irgi iš tarybinių tankų T-55, bet anksčiau – 1988 m.

== Konstrukcija ==
Tanko bokštas pakeistas į žemą [[šarvuotasis bokštelis|bokštelį]] su 30 mm [[automatinė patranka|automatine patranka]] *2A42* ir [[PTVR]] *9M113 Konkurs* leistuvu.
<br />Korpuso gale yra [[variklis|variklio]] skyrius, o priekyje ir viduryje yra valdymo, kovos ir desanto skyrius, kuriame sėdi [[įgula (mašinos)|įgula]] ir desantas. Skyrius turi šiuolaikinę vėdinimo sistemą, leidžiančią veikti įvairaus klimato sąlygomis ir vietovėse, kur panaudoti [[masinio naikinimo ginklas|masinio naikinimo ginklai]].
<br />Priekyje kairėje pusėje yra vairuotojo vieta, dešiniau sumontuotas bokštelis su ginkluote. Užpakalinėje skyriaus dalyje (mašinos viduryje) yra vietos 5 desanto kariams su visa ginkluote. Desantas išlaipinamas per [[liukas|liukus]], esančius viršuje. Atidaryti liukai iš priekio užstoja išlipančius karius nuo priešo ugnies. Tačiau karių išlaipinimas per viršų yra bloga savybė, kadangi mūšyje taip išlaipinant karius gresia dideli nuostoliai.

Korpusas apsaugotas papildomai įmontuotais reaktyviaisiais šarvais, papildoma priešminine apsauga. Iš priekio ±30° kryptimi šarvuotumas siekia 600 mm. Bortus ir [[važiuoklė|važiuoklę]] iš šonų pridengia šarviniai ekranai. Bortų viršus pridengtas dviem papildomais šarvų lakštais, tarp kurių ertmė mašinos reikmenims laikyti. Ši papildoma bortų šarvuotė yra papildoma apsauga nuo [[kumuliacinis užtaisas|kumuliacinių]] šaudmenų.
<br />Korpuso galinėje dalyje yra 12 [[dūminis grantasvaidis|dūminių granatsvaidžių]] *902В Tučia*.

Neparuošta mašina gali įveikti 1,4 m gylio [[brasta|brastą]]. Prijungus povandeninio vairavimo įrangą gali važiuoti vandens telkinių dugnu iki 5 m gylio.

== Ginkluotė ==
Pagrindinis ginkluotės variantas yra 30 mm [[automatinė patranka]] *2A42* ir [[PTVR]] *9M113 Konkurs*. Bet bokštelyje gali būti ir kiti ginkluotės variantai:
* 30 mm patranka *2A42* ir 30 mm automatinis granatsvaidis *AGS-17*
* Sudvejinta 30 mm patranka *2A38*
* 12,7 mm kulkosvaidis *NSV* ir PTVR *9M113 Konkurs*
* 12,7 mm kulkosvaidis *NSV Utios|NSV* ir 30 mm automatinis granatsvaidis *AGS-17''

## Nuorodos
* Тяжелый бронетранспортер БТР-Т на базе танка Т-55
Tabukas

**Tabukas** () – miestas Saudo Arabijos šiaurėje; Tabuko emyrato centras. Mieste gyvena 441,4 tūkst. gyventojų (2004 m.).

## Istorija

630 m. prie miesto įvyko Tabuko mūšis tarp arabų ir Bizantijos.
Vestalė

**Vestalės** () – romėnų Deivės Motinos Vestos, židinio globėjos, mergelės žynės, saugojusios Šventąją Vestos ugnį Romoje, Palatino pakalnėje vyriausiojo pontifiko priežiūroje.

Būdavo parenkamos 6–10 metų iš kilmingų šeimų, duodavo skaistybės įžadą. Pirmasis dešimtmetis buvo skiriamas ritualų apmokymams, antrasis – deivės tarnystei, trečiasis – mergelių mokymams. Atitarnavusios 30 metų būdavo atleidžiamos nuo šių pareigų ir galėdavo tekėti. Dažniausiai likdavo netekėjusios.

Numa Pompilijus įsteigė vestalių instituciją XII a. pr. m. e. Anot Plutarcho, valdant Numai jų tebuvo 2, vėliau jų skaičius išaugo iki 4, paskiau 6.

394 m. imperatoriui Teodosijui I uždraudus pagoniškas apeigas ir kultą, Vestos šventykloje užgesinta ugnis.

Vestalių atitikmuo baltų religijoje – vaidilutės.

## Išnašos
Space Siege

**Space Siege** − 2008 m. kompiuterinis žaidimas vaidmenimis, skirtas AK.

Žaidimo veiksmas vyksta milžiniškame kosminiame laive, kurį užpuolė ateiviai ir nužudė daugumą laivo ir Žemės gyventojų. Po ateivių atakos žaidėjo valdomam karininkui tenka atstatinėti tvarką laive.

Žaidimo metu renkamos mechaninės detalės, kurios panaudojamas tobulinti veikėjo įgūdžius arba jo atkurto roboto sugebėjimus, kuris jam padeda kovoti su ateiviais.
Le Roi Est Mort, Vive Le Roi!

***Le Roi Est Mort, Vive Le Roi!*** (iš pranc. k. „Karalius mirė, tegyvuoja karalius!“) – 1996 m. išleistas, trečiasis studijinis „Enigma“ albumas. Pasaulyje parduota ~7 mln. kopijų. Norvegijos ir Graikijos topuose užėmė pirmą, Vokietijos – 3, Prancūzijos – 8, JK – 12, JAV – 25 vietą. Albumas turėjo 2 singlus – *Beyond the Invisible* ir *T.N.T. for the Brain*. Planuotas išleisti ir trečiasis singlas *The Roundabout*, tačiau dėl neaiškių aplinkybių neišleistas.

*Le Roi Est Mort, Vive Le Roi!* nemažai skyrėsi nuo pirmųjų dviejų Enigmos albumų. Jame vyrauja daugiau futuristinės, modernesnės melodijos, gerokai sumažinta bažnytinių giesmių.

1998 m. albumas nominuotas Grammy apdovanojimui geriausio New Age albumo kategorijoje.

## Melodijos
# "Le Roi Est Mort, Vive Le Roi! " (Michael Cretu) – 1:57
# „Morphing thru Time“ (Cretu) – 5:47
# „Third of Its Kind“ (Cretu) – 0:19
# „Beyond the Invisible“ (Cretu, David Fairstein) – 5:00
# „Why! …“ (Cretu) – 4:59
# „Shadows in Silence“ (Cretu) – 4:21
# „The Child in Us“ (Cretu) – 5:06
# „T.N.T. for the Brain“ (Cretu) – 4:26
# „Almost Full Moon“ (Cretu) – 3:26
# „The Roundabout“ (Cretu, Fairstein) – 3:38
# „Prism of Life“ (Cretu, Fairstein) – 4:55
# „Odyssey of the Mind“ (Cretu) – 1:40

## Singlai
* 1996 – „Beyond the Invisible“
* 1997 – „T.N.T. for the Brain“
* 1998 – „The Roundabout“ (neišleistas)

## Kūrėjai
* Peter Cornelius – gitara
* Michael Cretu – prodiusavimas, garso inžinerija, muzikos instrumentai
* Sandra Cretu – vokalas
* Louisa Stanley – balsas
* Volker Sträter – iliustracijos
* Johann Zambryski – dizainas
Reborn

***Reborn*** („Prisikėlęs“) – 2008 m. išleistas muzikinio projekto „Era“ studijinis albumas.

Priešingai nei senesniuose Eros albumuose, *Reborn* gerokai mažiau bažnytinių giesmių, o vyrauja elektroninės, arabiškos muzikos motyvai.

## Kūriniai
# „Sinfoni Deo“ (4:41)
# „Reborn“ (5:32)
# „Dark Voices“ (5:01)
# „Come Into My World“ (5:19)
# „Prayers“ (4:20)
# „Thousand Words“ (5:21)
# „After Thousand Words“ (4:59)
# „Kilimandjaro“ (4:35)
# „Last Song“ (4:50)
# „Come Into My World“ (9:15) (remix)
Honorijus

**Honorijus** (*Flavius Honorius*, 384 – 423 m. rugpjūčio 27 d. Ravenoje) – Romos imperatoriaus Teodosijaus I ir jo žmonos Galos sūnus, 395 m. tėvo paskirtas Vakarų Romos imperijos imperatoriumi.

## Biografija

Nuo 398 m. gyveno Ravenoje, valstybės valdymą perleidęs kariuomenės vadams ir favoritams Stilichonui, Olimpijui, Konstancijui. 398 m. vedė Mariją, kariuomenės vado Stilichono dukterį, o jai mirus, kitą jo dukterį Termanciją. 408 m. su Termancija išsiskyrė.

Honorijus antikiniuose šaltiniuose charakterizuojamas kaip silpnaprotis ir bergždžias, neveiklus ir abejingas valstybės žlugimui. Mirė nuo vandenligės.

## Ryšiai su Lietuva

Lietuvos teritorijoje, Kaune rastos dvi Honorijaus laikų romėniškos monetos iš šešiolikos monetų lobio.

## Nuorodos
* Georg Veber. Vseobščaja istorija. Moskva 1886.
* Lietuvos gyventojų prekybiniai ryšiai I–XIII a. Vilnius 1972.
Lotosas

**Lotosas** (*Nelumbo*) – monotopinės lotosinių augalų šeimos (*Nelumbonaceae*) gentis. Tai daugiametės vandens žolės, paplitusios tropinio, subtropinio klimato srityse. Lapai dideli, žiedai iki 35 cm skersmens. Panašios į vandens lelijas, nors nėra lūgninių augalų genties. Artimiausi lotoso giminaičiai yra *Proteaceae* ir *Platanaceae* šeimos. Pavadinimas *Nelumbo* kilo iš sinhalų kalbos.

Tarp mokslininkų kilo nesutarimai dėl lotoso šeimos, tačiau 2003 m. buvo nuspręsta, kad monotopinė gentis priklauso lotosinių augalų šeimai.

## Rūšys

Dvi pagrindinės genties rūšys yra:

* Riešutinis lotosas (*Nelumbo nucifera*)
* Geltonasis lotosas (*Nelumbo lutea*)

## Nuorodos

* http://delta-intkey.com/  Tinklalapis apie lotosinių augalų šeimą. 


Image:Nelumbo_lutea_blossom.jpeg|*Nelumbo lutea*
Vaizdas:Nelumno nucifera open flower - botanic garden adelaide2.jpg|*Nelumbo nucifera*
Image:Nelumbo nucifera Oga01.jpg|*Nelumbo nucifera*
Eric Lévi

**Eric Lévi** (tikr. *Eric Jacques Levisalles*; g. 1955 m.) – Prancūzijos muzikantas, geriausiai žinomas kaip muzikinio projekto „Era“ įkūrėjas.

1975 m. Levis kartu su Fabienne Shine įkūrė hard roko grupę „Shakin' Street“ ir išleido du albumus. Ši grupė turuose „apšildė“ AC/DC ir Blue Öyster Cult. 1981 m. grupei iširus Levis pradėjo kurti muziką filmams, jų tarpe populiarumo sulaukusiam *Les Visiteurs*.

1996 m. Levis pradėjo „Era“ projektą, kuris susilaukė didelio populiarumo visame pasaulyje.
Stingray (tankas)

**Stingray** – amerikietiškas lengvasis tankas, sukurtas ir gamintas *Textron Inc*. Tankas buvo kurtas JAV armijos skelbtam *Armoured Gun System* ('šarvuotos patrankos sistema') konkursui, kurį kompanija pralaimėjo.

*Stingray* tanko kūrimo programa buvo pradėta 1983 m. Pirmasis prototipas buvo pagamintas 1984 m. rugsėjo mėn. JAV armijos konkursas buvo pralaimėtas, tačiau tankas sudomino Tailandą, kuriam 1988–1990 m. buvo parduoti 106 tankai *Stingray*.
1987 m. Malaizija išbandė *Stingray* prototipą, tačiau 2003 m. nupirko ne šį tanką, o 46 lenkiškus PT91.

*Stingray* tanko plieniniai suvirinti šarvai ploni, bet jie pakankami šarvuotajai kovos mašinai, atliekančiai mobiliąją žvalgybą, užtikrinančiai lengvą pėstininkų paramą ugnimi. Tanko šarvai apsaugo nuo šaulių ginklų, stambaus kalibro (12,7 mm) kulkosvaidžių kulkų. Šarvuotė gali būti sustiprinta papildomais šarvais.

Pagrindinis *Stingray* ginklas yra 105 mm britų L7 serijos graižtvinė patranka, įtaisyta bokštelyje su elektrine hidrauline pavara. Bokštelyje telpa 8 patrankos šoviniai, dar 24 šoviniai laikomi korpuse. Su patranka suporintas 7,62 mm kulkosvaidis turi 2400 šovinių, o zenitinis 12,7 mm kulkosvaidis, įtaisytas ties vado liuku, turi 1100 šovinių.
Vadas sėdi dešiniau patrankos, taikytojas sėdi vado priekyje, šiek tiek žemiau. Užtaisytojo vieta kairiau patrankos.

Paskutinis *Stingray* variantas *Stingray II* turi skaitmeninę ugnies valdymo sistemą, RBCh saugos įranga. Sustiprinti šarvai saugo ir nuo 23 mm sviedinių.

## Nuorodos
* Легкий танк Commando Stingray
Gudulinė

**Gudulinė** – kaimas Širvintų rajono savivaldybėje, 4 km į šiaurę nuo Maišiagalos, prie kelio .

Archeologo V. Vaitkevičiaus nuomone, čia buvo pagal senovės lietuvių papročius iškilmingai palaidotas Ldk Algirdas (1300–1377). Pats kunigaikščio kapas tikriausiai buvo Turlojiškėse.

## Gyventojai

## Šaltiniai
Troškūnų rajonas

**Troškūnų rajonas** – 1950–1959 m. LTSR administracinis-teritorinis vienetas Lietuvos centrinėje dalyje. Centras – Troškūnai.

## Istorija

Rajonas sudarytas 1950 m. birželio 20 d. iš Anykščių apskrities 9 apylinkių, Kupiškio apskrities 11 apylinkių ir Panevėžio apskrities 11 apylinkių. Iki 1953 m. priklausė Šiaulių sričiai. 1954 m. šiek tiek keitėsi rajono ribos. Rajonas panaikintas 1959 m. gruodžio 7 d., jo teritorija:
* Troškūnai, Akmenos apylinkė, Latavėnų apylinkė, Levaniškių apylinkė, Mažionių apylinkė, Nausodės apylinkė, Raguvėlės apylinkė, Surdegio apylinkė, Traupio apylinkė, Vaidlonių apylinkė, Vašuokėnų apylinkė, Viešintų apylinkė ir Žviliūnų apylinkė perduotos Anykščių rajonui;
* Raguvos apylinkė perduota Panevėžio rajonui.

Rajone ėjo laikraštis „Staliniečio kelias“.

|-
| 1950 m.  || 605 || || 31 apylinkė ||
|-
| 1954 m.  || || || 14 apylinkių || 1 miestelis (Troškūnai)
|-
| 1959 m.  || 605 || || 13 apylinkių || 1 miestas (Troškūnai), 2 miesteliai
|}

## Šaltiniai